ถกลเกียรติ วีรวรรณ

ถกลเกียรติ วีรวรรณ ชื่อเล่น บอย (เกิด 20 เมษายน พ.ศ. 2509) เป็นประธานเจ้าหน้าที่บริหารกลุ่มของบริษัท เดอะ วัน เอ็นเตอร์ไพรส์ จำกัด (มหาชน), ผู้อำนวยการสถานีโทรทัศน์ช่องวัน 31 และประธานกรรมการของซีเนริโอ ในเครือจีเอ็มเอ็ม แกรมมี่ ก่อนหน้านี้เคยเป็นกรรมการผู้จัดการของเอ็กแซ็กท์และซีเนริโอ รวมถึงเป็นผู้กำกับละครโทรทัศน์และละครเวทีชื่อดัง
== ประวัติ ==
ถกลเกียรติ วีรวรรณ เกิดเมื่อวันที่  เป็นบุตรของ ศาสตราจารย์พิเศษ ดร.อำนวย วีรวรรณ อดีตหัวหน้าพรรคนำไทย และพรรคมวลชน อดีตรองนายกรัฐมนตรี และรัฐมนตรีว่าการกระทรวงการคลัง กับ คุณหญิงสมรศรี วีรวรรณ จบชั้นประถมศึกษาจาก โรงเรียนสาธิตจุฬาลงกรณ์มหาวิทยาลัย ระดับมัธยมศึกษา Woodside Prioly School ระดับปริญญาตรี Boston College (B.A.) สหรัฐ ระดับปริญญาโท มหาวิทยาลัยบอสตัน (B.S.) นอกจากนี้ยังได้เข้ารับพระราชทานปริญญาบัตร วิทยาศาสตรดุษฎีบัณฑิตกิตติมศักดิ์ (เทคโนโลยีสื่อสารมวลชน) ที่มหาวิทยาลัยเทคโนโลยีราชมงคลธัญบุรี เมื่อวันที่ 28 พฤศจิกายน พ.ศ. 2555 และเข้ารับปริญญาศิลปศาสตรดุษฎีบัณฑิตกิตติมศักดิ์ (สาขาวิชาศิลปะการแสดง) จากมหาวิทยาลัยกรุงเทพ 19 เมษายน พ.ศ. 2559
ด้านชีวิตส่วนตัว สมรสกับ "ปริม" กณิการ์ (นามสกุลเดิม ตระกูลทอง) ปัจจุบันมีบุตรสาว 2 คน ชื่อ น้องปราง ปรางสินี กับ น้องปวรดา
== ผลงาน ==
ปี พ.ศ. 2533 เริ่มงานในตำแหน่งผู้กำกับละครของบริษัท มาสเตอร์แพลน จำกัด ในเครือแกรมมี่ เอ็นเตอร์เทนเม้นต์ มีผลงานกำกับละครเรื่องแรกคือ "นางฟ้าสีรุ้ง"
ปี พ.ศ. 2534 กำกับละครเรื่อง "3 หนุ่ม 3 มุม" ซิทคอมเรื่องแรกที่ออกฉายยาวนานถึง 8 ปี และปลายปีได้ก่อตั้ง "บริษัท เอ็กแซ็กท์ จำกัด" และดำรงตำแหน่งกรรมการผู้จัดการ มีผลงานละครเรื่องแรกในนามเอ็กแซ็กท์คือ "รักในรอยแค้น"
ปี พ.ศ. 2540 ริเริ่มละครเวทีเรื่องใหญ่ที่สร้างกระแสตื่นตัวในสังคม เรื่อง "วิมานเมือง" ตามด้วย "บัลลังก์เมฆ เดอะมิวสิคัล" ในปี พ.ศ. 2544 และ 2545 และ "บางกอก 2485 เดอะมิวสิคัล" ในปี พ.ศ. 2547
ปี พ.ศ. 2546 กรรมการผู้จัดการ "บริษัท ทีนทอล์ค จำกัด"
ปี พ.ศ. 2547 กรรมการผู้จัดการ "บริษัท ซีเนริโอ จำกัด"
ปี พ.ศ. 2550 เปิดโรงละครเวทีในชื่อ "เมืองไทยรัชดาลัย เธียเตอร์" โดยซีเนริโอร่วมทุนกับเมืองไทยประกันชีวิต ตั้งอยู่ที่ชั้น 4 ศูนย์การค้าเอสพลานาด รัชดาภิเษก
ปี พ.ศ. 2557 ประธานเจ้าหน้าที่บริหาร "สายธุรกิจ จีเอ็มเอ็ม วัน ดิจิทัลทีวี" ของ "จีเอ็มเอ็ม แกรมมี่" และผู้อำนวยการสถานีโทรทัศน์ช่องวัน 31
ปี พ.ศ. 2558 เข้าบริหาร "บริษัท เดอะ วัน เอ็นเตอร์ไพรส์ จำกัด" โดยร่วมถือหุ้น 49% กับจีเอ็มเอ็ม แกรมมี่ ดำรงตำแหน่งประธานเจ้าหน้าที่บริหาร และรับโอนผู้บริหาร บุคลากรฝ่ายการผลิต ทรัพย์สิน และอุปกรณ์ในการผลิตรายการโทรทัศน์จากเอ็กแซ็กท์และซีเนริโอมาร่วมกันเพื่อความสะดวกในการบริหาร
ปี พ.ศ. 2564 ประธานเจ้าหน้าที่บริหารกลุ่ม "บริษัท เดอะ วัน เอ็นเตอร์ไพรส์ จำกัด (มหาชน)"
== รางวัล ==
รางวัลเกียรติยศคนทีวี ประจำปี พ.ศ. 2557 ในงานประกาศผลรางวัลโทรทัศน์ทองคำ ครั้งที่ 29
== ผลงาน ==

===ละครเวที===
วิมานเมือง (พ.ศ. 2540) นำแสดงโดย เกริกพล มัสยวาณิช , สินจัย เปล่งพานิช
บัลลังก์เมฆ เดอะมิวสิคัล (พ.ศ. 2544, พ.ศ. 2545 และ พ.ศ. 2550) นำแสดงโดย สินจัย เปล่งพานิช
บางกอก 2485 เดอะมิวสิคัล (พ.ศ. 2547) นำแสดงโดย ปฏิภาณ ปฐวีกานต์ , แอนนิต้า พงศ์ทรง
ทวิภพ เดอะมิวสิคัล (พ.ศ. 2548) นำแสดงโดย ภูธเนศ หงษ์มานพ , ทรงสิทธิ์ รุ่งนพคุณศรี , สุธาสินี พุทธินันทน์ , ปนัดดา เรืองวุฒิ
ลูกคุณหลวง (พ.ศ. 2550) นำแสดงโดย พิมพ์มาดา บริรักษ์ศุภกร , ภูริ หิรัญพฤกษ์ , สุประวัติ ปัทมสูต , จินตหรา สุขพัฒน์
ฟ้าจรดทราย เดอะมิวสิคัล (24 พฤษภาคม - 15 กรกฎาคม พ.ศ. 2550) นำแสดงโดย ปฏิภาณ ปฐวีกานต์ , นัท มีเรีย
ข้างหลังภาพ เดอะมิวสิคัล (21 สิงหาคม - 26 ตุลาคม พ.ศ  2551) นำแสดงโดย สุธาสินี พุทธินันทน์ , สุกฤษฎิ์ วิเศษแก้ว
ลมหายใจ เดอะมิวสิคัล  (28 ตุลาคม พ.ศ. 2552 - 17 มกราคม พ.ศ. 2553) นำแสดงโดย ปฏิภาณ ปฐวีกานต์ , นิโคล เทริโอ
เนื้อคู่ 11 ฉาก จากวันแรกถึงวันลา (5-29 มีนาคม พ.ศ. 2552, 4-28 มีนาคม พ.ศ. 2553) นำแสดงโดย สินจัย เปล่งพานิช , ทรงสิทธิ์ รุ่งนพคุณศรี
แม่นาคพระโขนง เดอะมิวสิคัล (20 พฤษภาคม - 26 กรกฎาคม พ.ศ. 2552) นำแสดงโดย นัท มีเรีย เบนเนเดดตี้  , อาณัตพล ศิริชุมแสง
กินรีสีรุ้ง (19-29 พฤษภาคม พ.ศ. 2553) นำแสดงโดย เรืองศักดิ์ ลอยชูศักดิ์ , ทรงสิทธิ์ รุ่งนพคุณศรี
หงส์เหนือมังกร เดอะมิวสิคัล (22 กันยายน - 7 พฤศจิกายน พ.ศ. 2553) นำแสดงโดย สุธาสินี พุทธินันทน์ , ปรีติ บารมีอนันต์ , ภาคิน คำวิลัยศักดิ์
ทวิภพ เดอะมิวสิคัล (29 มิถุนายน - 7 สิงหาคม พ.ศ. 2554) นำแสดงโดย  นัท มีเรีย เบนเนเดดตี้ , ปกรณ์ ลัม
สี่แผ่นดิน เดอะมิวสิคัล (30 พฤศจิกายน พ.ศ. 2554 - 12 กุมภาพันธ์ พ.ศ. 2555) นำแสดงโดย สินจัย เปล่งพานิช , กัน นภัทร ,พิมดาว พานิชสมัย ,รัดเกล้า อามระดิษ
รักจับใจ เดอะโรแมนติกมิวสิคัล (28 มิถุนายน - 19 สิงหาคม พ.ศ. 2555) นำแสดงโดย สุกฤษฎิ์ วิเศษแก้ว ,หนึ่งธิดา โสภณ
มิสไซง่อน นำแสดงโดย นภัทร อินทร์ใจเอื้อ,ชลาทิศ ตันติวุฒิ,สุวีระ บุญรอด,นภัสสร ภูธรใจ,กานดา วิทยานุภาพยืนยง,กุลกรณ์พัชร์ โพธิ์ทองนาค
เลือดขัตติยา เดอะมิวสิคัล  นำแสดงโดย ธนทัต ชัยอรรถ,หนึ่งธิดา โสภณ,อาณัตพล ศิริชุมแสง
ลอดลายมังกร เดอะมิวสิคัล  นำแสดงโดย ปรีติ บารมีอนันต์,พิจิกา จิตตะปุตตะ,สินจัย เปล่งพานิช,ธนทัต ชัยอรรถ
บัลลังก์เมฆ เดอะมิวสิคัล 2019 (26 มิถุนายน - 11 สิงหาคม พ.ศ. 2562) นำแสดงโดย สุธาสินี พุทธินันทน์, วสุ แสงสิงแก้ว, ชาตโยดม หิรัณยัษฐิติ,ทัช ณ ตะกั่วทุ่ง,ชินวุฒิ อินทรคูสิน,วราวุธ โพธิ์ยิ้ม,ณัฐนิช รัตนเสรีเกียรติ,พันวา พรหมเทพ และ นันทิดา แก้วบัวสาย
พิษสวาท เดอะมิวสิคัล (14 มิถุนายน - 23 กรกฎาคม พ.ศ. 2566) นำแสดงโดย กุลกรณ์พัชร์ โพธิ์ทองนาค, ภพธร สุนทรญาณกิจ, ณัฐภัสสร สิมะเสถียร, ชินวุฒ อินทรคูสิน, ทนงศักดิ์ ศุภการ, ชาตโยดม หิรัณยัษฐิติ และ สุเทพ ประยูรพิทักษ์
วอเตอร์ฟอล อะ นิว มิวสิคัล
===ผลงานกำกับละครโทรทัศน์===
3 หนุ่ม 3 มุม (พ.ศ. 2534 - พ.ศ. 2541) นำแสดงโดย ทรงสิทธิ์ รุ่งนพคุณศรี , ศักดิ์สิทธิ์ แท่งทอง , ปฏิภาณ ปฐวีกานต์ ออกอากาศทางสถานีโทรทัศน์สีกองทัพบกช่อง 7
รักในรอยแค้น (พ.ศ. 2535) นำแสดงโดย ศักดิ์สิทธิ์ แท่งทอง , นุสบา วาณิชอังกูร , รุจน์ รณภพ , พิมพ์พรรณ บูรณะพิมพ์ , มานพ อัศวเทพ ออกอากาศทางสถานีวิทยุโทรทัศน์กองทัพบกช่อง 5
กุหลาบในเปลวไฟ (พ.ศ. 2535) นำแสดงโดย จอนนี่ แอนโฟเน่ , เพ็ญพักตร์ ศิริกุล , สหัสชัย ชุมรุม , ศรัณย์ สาครสิน , กฤษณ์ ศุกระมงคล , สมพงษ์ พงษ์มิตร , พิมพ์พรรณ บูรณะพิมพ์ ออกอากาศทางสถานีวิทยุโทรทัศน์กองทัพบกช่อง 5
ยามเมื่อลมพัดหวน (พ.ศ. 2536 - พ.ศ. 2537) นำแสดงโดย เจตริน วรรธนะสิน , ลลิตา ปัญโญภาส ออกอากาศทางสถานีวิทยุโทรทัศน์กองทัพบกช่อง 5
เพื่อเธอ (พ.ศ. 2537) นำแสดงโดย ศักดิ์สิทธิ์ แท่งทอง , คัทลียา แมคอินทอช , กรรชัย กำเนิดพลอย , รุจน์ รณภพ ออกอากาศทางสถานีวิทยุโทรทัศน์กองทัพบกช่อง 5
อยากหยุดตะวันไว้ที่ปลายฟ้า (พ.ศ. 2538) นำแสดงโดย ศักดิ์สิทธิ์ แท่งทอง , คัทลียา แมคอินทอช , ไพโรจน์ สังวริบุตร , กล้วย เชิญยิ้ม ออกอากาศทางสถานีวิทยุโทรทัศน์กองทัพบกช่อง 5
รักหลอกๆ อย่าบอกใคร (พ.ศ. 2539) นำแสดงโดย จิรายุส วรรธนะสิน , นุสบา วาณิชอังกูร , วิไลวรรณ วัฒนพานิช , ไพโรจน์ ใจสิงห์ ออกอากาศทางสถานีวิทยุโทรทัศน์กองทัพบกช่อง 5
ทอฝันกับมาวิน (พ.ศ. 2539) นำแสดงโดย เกริกพล มัสยวาณิช , พิยดา อัครเศรณี , นพพล โกมารชุน , วัชระ ปานเอี่ยม ออกอากาศทางสถานีวิทยุโทรทัศน์กองทัพบกช่อง 5
ดวงไฟในพายุ (พ.ศ. 2540) นำแสดงโดย เกริกพล มัสยวาณิช , สรพงศ์ ชาตรี , ฌัชฌา รุจินานนท์ , ลินดา ค้าธัญเจริญ , ไพโรจน์ ใจสิงห์ ออกอากาศทางสถานีวิทยุโทรทัศน์กองทัพบกช่อง 5
บาปรัก (พ.ศ. 2542) นำแสดงโดย สินจัย เปล่งพานิช , นพพล โกมารชุน , ภูธเนศ หงษ์มานพ , รัญญา ศิยานนท์ ออกอากาศทางสถานีวิทยุโทรทัศน์กองทัพบกช่อง 5
เมืองมายา (พ.ศ. 2543) นำแสดงโดย สัญญา คุณากร , คัทลียา แมคอินทอช , นุสบา วานิชอังกูร , ชาคริต แย้มนาม , ทรงสิทธิ์ รุ่งนพคุณศรี ออกอากาศทางสถานีวิทยุโทรทัศน์กองทัพบกช่อง 5
เมืองมายา เดอะซีรีส์ ตอน มายาพิศวาส (พ.ศ. 2546) นำแสดงโดย สินจัย เปล่งพานิช , ญดา โชติชูตระกูล , สกาวใจ พูนสวัสดิ์ , สัจจากาจ จิตรพึงธรรม ออกอากาศทางสถานีวิทยุโทรทัศน์กองทัพบกช่อง 5
หัวใจช็อกโกแลต (พ.ศ. 2548) นำแสดงโดย ปฏิภาณ ปฐวีกานต์ , พิยดา อัครเศรณี ออกอากาศทางสถานีวิทยุโทรทัศน์กองทัพบกช่อง 5   (กำกับร่วม ฉัตรชัย สุรสิทธิ์)
รอยอดีตแห่งรัก (พ.ศ. 2549) นำแสดงโดย สุกฤษฎิ์ วิเศษแก้ว , พีรชยา พิณเมืองงาม ออกอากาศทางสถานีวิทยุโทรทัศน์กองทัพบกช่อง 5
พรุ่งนี้ก็รักเธอ (พ.ศ. 2552) นำแสดงโดย ณวัฒน์ กุลรัตนรักษ์ , พิยดา อัครเศรณี ออกอากาศทางสถานีวิทยุโทรทัศน์กองทัพบกช่อง 5
ข้ามเวลาหารัก (พ.ศ. 2554) นำแสดงโดย สุกฤษฎิ์ วิเศษแก้ว , สินจัย เปล่งพานิช , ภาคิน คำวิลัยศักดิ์ , พรรณวรท ด้วยเศียรเกล้า ออกอากาศทางสถานีวิทยุโทรทัศน์กองทัพบกช่อง 5
จัดรัก..วิวาห์ลวง (พ.ศ. 2558) นำแสดงโดย สุกฤษฎิ์ วิเศษแก้ว , หนึ่งธิดา โสภณ , อรจิรา แหลมวิไล ออกอากาศทางช่องวัน 31 (กำกับร่วมกับ วรฐ คงคาลัย)
เสน่หา Diary ตอน กับดักเสน่หา (พ.ศ. 2560) นำแสดงโดย ณวัฒน์ กุลรัตนรักษ์ , พิยดา จุฑารัตนกุล , อัญชสา มงคลสมัย ออกอากาศทางช่องวัน 31 (กำกับร่วมกับ ธนวัจน์ ปัญญารินทร์)
Across The Sky ลัดฟ้าล่าฝัน (พ.ศ. 2566)
===ละครโทรทัศน์===
พรุ่งนี้ก็รักเธอ (พ.ศ. 2552) รับบทเป็น แขกในงานแต่ง (ตอนจบ) ออกอากาศทางสถานีวิทยุโทรทัศน์กองทัพบกช่อง 5
===ภาพยนตร์===
กำแพง (2542) นำแสดงโดย เกริกพล มัสยวาณิช, เก็จมณี พิชัยรณรงค์สงคราม เข้าฉายวันที่ 5 มีนาคม พ.ศ. 2542
===คอนเสิร์ต===
10 ปี EXACT แสดง 8 กันยายน พ.ศ. 2545 คอนเสิร์ต 10 ปีแรกในชีวิตการทำงานของคุณบอยโดยผ่านนักร้องและนักแสดงชั้นนำมากมาย เช่น นูโว , กล้วย เชิญยิ้ม , มอส ปฏิภาณ , หนุ่ม อรรถพร , พลพล , กบ ทรงสิทธิ์ , ยู เอช ที , ฟลุค เกริกพล , ศิรศักดิ์ อิทธิพลพาณิชย์ , เชษฐวุฒิ วัชรคุณ , เจตริน วรรธนะสิน , ปีเตอร์ คอร์ป ไดเรนดัล , อั๋น ภูวนาท , ก๊อต จักรพันธ์ , จิระศักดิ์ ปานพุ่ม
คอนเสิร์ต U.H.T. Happy Time Variety Concert แสดง 29 มิถุนายน พ.ศ. 2539 ร่วมกับ ยู เอช ที
Boy Story Concert เปิดแสดง 30 ตุลาคม (19.00 น.) และ 31 ตุลาคม (13.00 น. , 19.00 น.) พ.ศ. 2553 รวม 3 รอบการแสดง
คอนเสิร์ต 20 ปีแรกในชีวิตการทำงานของคุณบอยโดยผ่านนักร้องและนักแสดงชั้นนำมากมาย เช่น นก สินจัย , กบ ทรงสิทธิ์ , นัท มีเรีย , แพท สุธาสินี , หนุ่ม อรรถพร , ศิรศักดิ์ อิทธิพลพาณิชย์ , ปนัดดา เรืองวุฒิ , รัดเกล้า อามระดิษ , ศักดิ์สิทธิ์ แท่งทอง , กัปตัน ภูธเนศ , มอส ปฏิภาณ , ป้อง ณวัฒน์ , แหม่ม คัทลียา , อ้อม พิยดา , เจี๊ยบ โสภิตนภา , พิมพ์ ซาซ่า , Vietrio และ บี้ อาร์ โตโน่ สิงโต กัน ริท ดิว รุจ แกรนด์ จิ๋ว แก้ม จาก  The Star
== อ้างอิง ==
== แหล่งข้อมูลอื่น ==
The Drama Master ถกลเกียรติ วีรวรรณ
ทวิตเตอร์ของ ถกลเกียรติ วีรวรรณ
จีเอ็มเอ็ม แกรมมี่
บุคคลจากกรุงเทพมหานคร
ผู้กำกับภาพยนตร์ชาวไทย
บุคคลจากโรงเรียนสาธิตจุฬาลงกรณ์มหาวิทยาลัย
บุคคลจากมหาวิทยาลัยบอสตัน
ผู้ได้รับปริญญากิตติมศักดิ์จากมหาวิทยาลัยเทคโนโลยีราชมงคลธัญบุรี
ผู้กำกับละครโทรทัศน์ชาวไทย
ผู้กำกับละครเวทีชาวไทย
ผู้จัดละครชาวไทย
ศิลปินที่เป็นแนวร่วมกปปส.